Public procurement notice: Contract Notice
Published: 2016-08-19
Buyer: Den Europæiske Union
Country: AL
Contract type: Services
Procedure: Restricted procedure
CPV classification: 30210000 | 72200000 | 72212700: Utility software programming services | 72224000: Project management consultancy services | 80531200
Submission deadline: 2016-09-22
EU fund: ESF

Technical requirements: AL-Tirana: Ipa — Kontrakt vedrørende teknisk bistand til udvikling af et computerstyret integreret tarifforvaltningssystem
Bemærk, at tildelingen af kontrakten sker på betingelse af forudgående ændring af en finansieringsaftale, som ikke ændrer delene i udbudsproceduren (Dette vil eksempelvis være tilfældet, hvis det oprindeligt fastsatte budget er anderledes, eller hvis tidsrammen for, arten af eller betingelserne for gennemførelsen er ændret). Hvis ovenstående betingelse ikke opfyldes, vil den ordregivende myndighed enten opgive udbuddet eller annullere tildelingsproceduren, uden at ansøgere eller tilbudsgivere er berettigede til at kræve nogen form for kompensation.
Det nationale program for Albanien under Ipa-komponenten vedrørende overgangsbistand og institutionsopbygning for 2013 — central forvaltning — vedtaget ved Kommissionens gennemførelsesafgørelse af 13.11.2013 (C(2013) 7670).
Formålet med denne kontrakt er støtte til den albanske toldmyndighed gennem levering af kundetilpasset softwareudvikling, inklusive levering af den fornødne hardware i det integrerede tarifforvaltningssystems udviklingsfase (ITMS) samt teknisk uddannelse og indledende vedligeholdelse.
Det integrerede tarifforvaltningssystem skal opfylde alle funktionelle og tekniske specifikationer, der er fastsat af Generaldirektoratet for Beskatning og Toldunion og forventes at bestå af systemer, som f.eks. Taric (EU's integrerede tarif), overvågning, kvote, EBTI (europæisk bindende tarifinformation), ECICS (Europæisk Toldfortegnelse over Kemiske Stoffer), SMS (system til prøveemneforvaltning).
Ved projektets afslutning forventes et sæt fuldt funktionsdygtige it-moduler/-systemer at være fuldt operationelle, inklusive hardwarekomponenter og softwarekomponenter i det integrerede tarifforvaltningssystem.
Den ordregivende myndighed kan efter eget skøn og med forbehold for til rådighed stående midler foretage en udvidelse af projektets varighed og/eller omfang. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle juridiske personer (der deltager enten individuelt eller i en sammenslutning (et konsortium) af tilbudsgivere), der er etableret i en medlemsstat i Den Europæiske Union eller i et land eller territorium i de regioner, der er omfattet og/eller bemyndiget af de specifikke instrumenter, der finder anvendelse på programmet, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer. Deltagelsen af fysiske personer er direkte underlagt de specifikke instrumenter, der er gældende for programmet, hvorunder kontrakten finansieres.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.